Na podlagi Pravilnika o postopkih za izvrševanje proračuna RS (Ur. list RS, št. 50/07, 61/08 in 3/13) in Pravilnika o ohranjanju in spodbujanju razvoja kmetijstva in podeželja v Občini Gornji Petrovci za programsko obdobje 2016 – 2020 (Ur. list RS, št. 6/16), Odloka o proračunu občine Gornji Petrovci za leto 2019 (Uradni list, RS, št. 50/18 in 34/19) objavlja Občina Gornji Petrovci

### JAVNI RAZPIS

ZA DODELITEV DRŽAVNIH POMOČI NA PODROČJU OHRANJANJA IN

SPODBUJANJA RAZVOJA KMETIJSTVA IN PODEŽELJA

V OBČINI GORNJI PETROVCI V LETU 2019

**I. PREDMET IN NAMEN JAVNEGA RAZPISA**

Predmet javnega razpisa je dodelitev nepovratnih finančnih sredstev za uresničevanje ciljev ohranjanja in spodbujanja razvoja kmetijstva in podeželja v Občini Gornji Petrovci, ki se dodeljujejo po pravilih o dodeljevanju državnih pomoči.

Namen razpisa za dodelitev državnih pomoči za ohranjanje in spodbujanje razvoja kmetijstva in podeželja v Občini Gornji Petrovci je uresničevanje ciljev ohranjanja in spodbujanja razvoja kmetijstva na območju Občine Gornji Petrovci, ki so opredeljeni v poglavju II. Ukrepi v skladu z Uredbo komisije (EU) št. 702/2014, v poglavju III. Ukrepi de minimis v skladu z Uredbo Komisije (EU) št. 1407/2013) in poglavju IV. Ukrepi de minimis v skladu z Uredbo Komisije (EU) št. 1408/2013, v Pravilniku o ohranjanju in spodbujanju razvoja kmetijstva in podeželja v Občini Gornji Petrovci za programsko obdobje 2016 – 2020 (Ur. list RS, št. 6/16, v nadaljevanju pravilnik) h kateremu sta resorni ministrstvi izdali pozitivna mnenja o skladnosti shem državnih pomoči in de minimis pomoči (mnenja o skladnosti sheme Ministrstva za kmetijstvo, gozdarstvo in prehrano štev. 441-158/2015/9 z dne, 01.02.2016 in št. 441-15/2015/10 z dne, 01.02.2016 ter Ministrstva za finance št. 441-17/2016/2 z dne, 18.02.2016).

**II. VIŠINA RAZPISANIH SREDSTEV**

Sredstva so zagotovljena v proračunu Občine Gornji Petrovci za leto 2019 v višini 10.000,00 EUR, na proračunski postavki:

 - 11001 »Kompleksne subvencije v kmetijstvu«

in so po Programu ukrepov za ohranjanje in spodbujanje razvoja kmetijstva in podeželja v Občini Gornji Petrovci za leto 2019 (sprejetem na 3. redni seji Občinskega sveta Občine Gornji Petrovci dne, 10.05.2019) predvidena za naslednje namene:

1. Pomoč za naložbe v opredmetena ali neopredmetena sredstva na kmetijskih gospodarstvih v zvezi z primarno kmetijsko proizvodnjo (ukrepi 1 iz 13. čl. pravilnika): skupaj za vse (pod)ukrepe 1.500,00 EUR.
2. Pomoč za zaokrožitev (komasacijo) kmetijskih in gozdnih zemljišč (ukrep 2 iz 14. čl. pravilnika): 1.000,00 EUR.
3. Pomoč za plačilo zavarovalnih premij (ukrep 3 iz 15. čl. pravilnika): skupaj 3.500,00 EUR.
4. Pomoč za naložbe v predelavo in trženje kmetijskih in živilskih proizvodov ter naložbe v dopolnilno in nekmetijsko dejavnost na kmetiji - de minimis (ukrep 4 iz 18. čl. pravilnika): 1.000,00 EUR.
5. Podpora ohranjanju oz. povečevanju rodovitnosti tal – de minimis (ukrep 5 iz 22. čl. pravilnika): skupaj 3.000,00 EUR.

Sredstva v proračunu so omejena. V primeru, da se sredstva, ki so razpoložljiva za en ukrep, ne porabijo, se lahko prerazporedijo za drugi ukrep, ki je določen med ukrepi finančnih spodbud za to leto in, ki ga določi Odbor za kmetijstvo, gozdarstvo in prehrano.

**III. UPRAVIČENCI DO SREDSTEV**

Upravičenci do sredstev državnih pomoči in pomoči de minimis so:

1. pravne in fizične osebe, ki ustrezajo kriterijem za mikro podjetja in so dejavna v primarni kmetijski proizvodnji v primerih ukrepov po členih 14, 15 in 28 Uredbe Komisije (EU) št. 702/2014 ter v primeru ukrepa po Uredbi komisije (EU) št. 1408/2013, oziroma zasebni lastniki gozdov, ki ustrezajo kriterijem za mikro podjetja v primeru ukrepa po členu 43 Uredbe Komisije (EU) št. 702/2014 in so dejavna v gozdarskem sektorju; so vpisana v register kmetijskih gospodarstev in imajo v lasti ali zakupu kmetijska in gozdna zemljišča, ki ležijo na območju Občine Gornji Petrovci in imajo sedež na območju občine.
2. pravne in fizične osebe, ki ustrezajo kriterijem za mikro podjetja v primerih ukrepov za pomoči de minimis po Uredbi komisije (EU) št. 1407/2013 ter so vpisana v register kmetijskih gospodarstev in imajo v lasti ali zakupu kmetijska in gozdna zemljišča, ki ležijo na območju Občine Gornji Petrovci in imajo sedež na območju občine.

**IV. VRSTE UKREPOV ZA KATERE SE DODELJUJEJO POMOČI, CILJI UKREPOV, UPRAVIČENI STROŠKI,**

**UPRAVIČENCI DO POMOČI PRI POSAMEZNIH UKREPIH, POGOJI ZA PRIDOBITEV POMOČI TER**

**INTENZIVNOST POMOČI**

Upravičenec lahko uveljavlja pomoč za ukrepe izvedene v obdobju od 01.01.2019 in do 05.12.2019. Ponudbe, predračuni, druga dokazila in plačani računi za izvedene aktivnosti morajo biti z datumom iz tega obdobja.

**UKREP 1: Pomoč za naložbe v opredmetena ali neopredmetena sredstva na kmetijskih gospodarstvih v zvezi s primarno kmetijsko proizvodnjo** (14. člen Uredbe Komisije (EU) št. 702/2014)

1. Z naložbo se skuša doseči vsaj enega od naslednjih ciljev:

* Izboljšanje splošne učinkovitosti in trajnosti kmetijskega gospodarstva, zlasti z zmanjšanjem stroškov proizvodnje ali izboljšanjem in preusmeritvijo proizvodnje;
* Izboljšanje naravnega okolja, higienskih razmer ali standardov za dobrobit živali, če zadevna naložba presega veljavne standarde Unije.

(2) Pomoč za naložbe v kmetijska gospodarstva za primarno proizvodnjo se lahko dodeli za:

1.1 Posodabljanje kmetijskih gospodarstev,

1.2 Urejanje kmetijskih zemljišč in pašnikov.

**1.1 Posodabljanje kmetijskih gospodarstev**

Pomoč se lahko dodeli za naložbe v živinorejsko in rastlinsko proizvodnjo na kmetijskih gospodarstvih.

Upravičeni stroški:

* stroški izdelave projektne dokumentacije za novogradnjo (rekonstrukcijo) hlevov in gospodarskih poslopij na kmetijskih gospodarstvih.

Upravičenci do pomoči:

* kmetijska gospodarstva, vpisana v register kmetijskih gospodarstev, ki ležijo na območju občine in se njihova naložba izvaja na območju občine.

Pogoji za pridobitev:

* ustrezna dovoljenja za izvedbo investicije, če je s predpisi s področja gradnje objektov to potrebno oziroma projektna dokumentacija za izvedbo naložbe ter dokazila o teh stroških, kadar so upravičeni do sofinanciranja;
* ponudbe oz. predračune za načrtovano investicijo/naložbo, račune (za vse upravičene stroške, za katere se uveljavlja pomoč);
* zbirna vloga za neposredna plačila Agencije RS za kmetijske trge in razvoj podeželja v tekočem letu;
* v primeru urejanja kmetijskih zemljišč ali agromelioracijskih del: kopija katastrskega načrta in program del, ki ga pripravi pristojna strokovna svetovalna služba, kadar je predmet podpore ureditev kmetijskih zemljišč ali nezahtevna agromelioracija in dovoljenje lastnika zemljišča za izvedbo naložbe v primeru zakupa zemljišč;
* potrdilo o poravnanih davkih in prispevkih.

Intenzivnost pomoči:

* do 50 % upravičenih stroškov naložb na kmetijskih gospodarstvih.

Najvišji skupni znesek pomoči za posamezno naložbo na kmetijskem gospodarstvu lahko znaša do 1.000 EUR.

Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.

**1. 2 Urejanje kmetijskih zemljišč in pašnikov**

Pomoč se lahko dodeli za namen urejanja kmetijskih zemljišč in pašnikov.

Upravičeni stroški:

* stroški izdelave načrta ureditve kmetijskega zemljišča (nezahtevne agromelioracije, pašniki);
* stroški izvedbe del za nezahtevne agromelioracije;
* stroški nakupa opreme za ograditev in pregraditev pašnikov z ograjo.

Upravičenci do pomoči:

* posamezna kmetijska gospodarstva in ali več kmetijskih gospodarstev, vključenih v skupno naložbo (pašna skupnost, agrarna skupnost…);
* kmetijska gospodarstva, vpisana v register kmetijskih gospodarstev, ki ležijo na območju občine in se njihova naložba izvaja na območju občine;
* dejavnost primarne kmetijske proizvodnje opravljajo na najmanj 0,50 ha primerljivih kmetijskih površin.

Pogoji za pridobitev:

* ustrezna dovoljenja za izvedbo investicije, če je s predpisi s področja gradnje objektov to potrebno oziroma projektna dokumentacija za izvedbo naložbe ter dokazila o teh stroških, kadar so upravičeni do sofinanciranja;
* v primeru urejanja kmetijskih zemljišč ali agromelioracijskih del: kopija katastrskega načrta in program del, ki ga pripravi pristojna strokovna svetovalna služba, kadar je predmet podpore ureditev kmetijskih zemljišč ali nezahtevna agromelioracija;
* dovoljenje lastnika zemljišča za izvedbo naložbe v primeru zakupa zemljišč;
* ponudbe oz. predračune za načrtovano investicijo/naložbo, račune (za vse upravičene stroške, za katere se uveljavlja pomoč);
* zbirna vloga za neposredna plačila Agencije RS za kmetijske trge in razvoj podeželja v tekočem letu;
* potrdilo o poravnanih davkih in prispevkih.

Intenzivnost pomoči:

* do 50 % upravičenih stroškov naložb na kmetijskih gospodarstvih.

Najvišji skupni znesek pomoči za posamezno naložbo na kmetijskem gospodarstvu lahko znaša do 1.000 EUR.

Vlogo za pomoč v okviru tega ukrepa predloži nosilec kmetijskega gospodarstva oziroma pooblaščena oseba, ki jo pooblastijo vsi nosilci kmetijskih gospodarstev, ki so vključeni v skupno naložbo.

**UKREP 2: Pomoč za zaokrožitev (komasacijo) kmetijskih in gozdnih zemljišč** (15. člen in 43. člen Uredbe Komisije (EU) št. 702/2014)

Cilj pomoči je zaokrožitev kmetijskih in gozdnih zemljišč za zmanjšanje razdrobljenosti in racionalnejšo rabo kmetijskih in gozdnih zemljišč.

Upravičeni stroški:

* stroški pravnih in upravnih postopkov pri medsebojni menjavi kmetijskih in gozdnih zemljišč, vključno s stroški pregleda.

Upravičenci do pomoči:

* kmetijska gospodarstva, vpisana v register kmetijskih gospodarstev, ki imajo zemljišča vključena v zaokrožitev na območju občine.

Pogoji za pridobitev:

* načrt o nameravani zaokrožitvi kmetijskih/gozdnih zemljišč (kopija katastrskega načrta ali izris obravnavanih GERK-ov in program del, ki ga pripravi pristojna strokovna služba), mnenje o upravičenosti zaokrožitve pristojne strokovne svetovalne službe ter dovoljenje lastnika zemljišča za izvedbo naložbe v primeru zakupa zemljišč;
* kopijo notarsko overjene menjalne pogodbe o menjavi zemljišč;
* zbirna vloga za neposredna plačila Agencije RS za kmetijske trge in razvoj podeželja v tekočem oziroma preteklem letu;
* ponudbe oz. predračuni, računi za vse upravičene stroške, za katere se uveljavlja pomoč;
* potrdilo o poravnanih davkih in prispevkih.

Intenzivnost pomoči:

* do 50% upravičenih stroškov pravnih in upravnih postopkov, vključno s stroški pregleda.

Vlogo za pomoč v okviru tega ukrepa predloži nosilec kmetijskega gospodarstva.

Najvišji skupni znesek pomoči za posamezno naložbo na kmetijskem gospodarstvu lahko znaša do 300 EUR.

**UKREP 3: Pomoč za plačilo zavarovalnih premij** (28. člen Uredbe Komisije (EU) št. 702/2014)

Cilj pomoči je sofinanciranje dela zavarovalnih premij za zavarovanje kmetijske proizvodnje, z namenom kritja izgub zaradi naslednjih dejavnikov:

* naravnih nesreč;
* slabih vremenskih razmer, ki jih je mogoče enačiti z naravnimi nesrečami,
* drugih slabih vremenskih razmer;
* bolezni živali ali škodljivih organizmov na rastlinah;
* zaščitenih živali.

Upravičeni stroški:

* sofinanciranje stroškov zavarovalnih premij, vključno s pripadajočim davkom od prometa zavarovalnih poslov.

Upravičenci do pomoči:

* kmetijska gospodarstva, vpisana v register kmetijskih gospodarstev, s sedežem na območju občine in imajo v lasti ali zakupu kmetijska zemljišča, ki ležijo na območju Občine Gornji Petrovci ter, ki sklenejo zavarovalno polico za tekoče leto, ki je vključena v sofinanciranje po nacionalni uredbi za tekoče leto.

Pogoji za pridobitev:

* sklenjena veljavna zavarovalna polica ali informativna ponudba za zavarovanje primarne kmetijske proizvodnje za leto 2019 z obračunano višino nacionalnega sofinanciranja;
* zbirna vloga za neposredna plačila Agencije RS za kmetijske trge in razvoj podeželja v tekočem oziroma preteklem letu;
* potrdilo o poravnanih davkih in prispevkih.

Intenzivnost pomoči:

* pomoč po tem pravilniku, skupaj s pomočjo po nacionalni uredbi o sofinanciranju zavarovalnih premij za zavarovanje primarne kmetijske proizvodnje ne sme preseči 65% stroškov zavarovalne premije.

Najvišji skupni znesek pomoči na kmetijskem gospodarstvu lahko znaša do 1.000 EUR.

**UKREP 4: Pomoč za naložbe v predelavo in trženje kmetijskih in živilskih proizvodov**

**ter naložbe v dopolnilno in nekmetijsko dejavnost na kmetiji – de minimis**

Cilj pomoči je diverzifikacija dejavnosti na kmetijskih gospodarstvih v predelavo in trženje kmetijskih in živilskih proizvodov ter širjenje dopolnilnih in nekmetijskih dejavnosti na kmetijskih gospodarstvih.

Upravičeni stroški:

* stroški izdelave projektne dokumentacije za naložbo v predelavo in trženje kmetijskih in živilskih proizvodov ter naložbe v dopolnilne in nekmetijske dejavnosti na kmetiji;

Upravičenci do pomoči:

* kmetijska gospodarstva, ki se ukvarjajo z dopolnilno in nekmetijsko dejavnostjo, predelavo ali trženjem kmetijskih proizvodov na kmetijskem gospodarstvu in so vpisana v register kmetijskih gospodarstev, s sedežem dejavnosti in naložbo na območju Občine Gornji Petrovci.

Pogoji za pridobitev sredstev:

* dovoljenje za opravljanje dopolnilne in nekmetijske dejavnosti na kmetijskem gospodarstvu;
* dokazilo oziroma potrdilo o registraciji dopolnilne oziroma nekmetijske dejavnosti, v kolikor upravičenec pomoči še nima dovoljenja za opravljanje dejavnosti;
* dopolnilna in nekmetijska dejavnost se mora izvajati na kmetiji še vsaj 5 let po zaključeni naložbi;
* ponudba oz. predračun ali plačani račun in dokazila o plačilu stroškov, za katere se uveljavlja pomoč;
* ustrezna dovoljenja za izvedbo investicije, če je s predpisi s področja gradnje objektov to potrebno oziroma projektna dokumentacija za izvedbo naložbe v predelavo in trženje kmetijskih in živilskih proizvodov ter naložbe v dopolnilne in nekmetijske dejavnosti na kmetiji;
* zbirna vloga za neposredna plačila Agencije RS za kmetijske trge in razvoj podeželja v tekočem letu;
* potrdilo o poravnanih davkih in prispevkih.

Intenzivnost pomoči:

- do 50 % upravičenih stroškov.

Najvišji skupni znesek pomoči na kmetijskem gospodarstvu lahko znaša do 1.000 EUR.

Ne glede na določilo iz prejšnje alineje se pomoč ustrezno zniža, če bi z odobreno pomočjo bil presežen skupni znesek de minimis pomoči iz 6. odst. 16. člena pravilnika.

UKREP 5: Podpora ohranjanju oz. povečevanju rodovitnosti tal

Cilji pomoči:

Ohranjanje oziroma povečevanje rodovitnosti tal.

Razlogi za ukrepanje:

Visoka kislost tal na območju Občine Gornji Petrovci ima neugodne vplive na pridelavo kmetijskih rastlin. Podpora je zaradi tega namenjena zmanjševanju kislosti tal in s tem ohranjanju oziroma povečevanju rodovitnosti kmetijskih zemljišč.

Upravičenci do pomoči:

Kmetijska gospodarstva, ki izpolnjujejo pogoje, kot so opredeljeni v prvi točki 6. člena pravilnika.

Upravičeni stroški:

Pomoč se dodeli za stroške nakupa sredstev za zmanjšanje kislosti tal (nakup apnenčeve moke, agro apna, ipd.).

Bruto intenzivnost pomoči:

* do 50% upravičenih stroškov,
* Znesek pomoči se ustrezno zniža, če bi z odobreno de minimis pomočjo presegli skupni znesek de minimis pomoči iz šestega odstavka 20. člena pravilnika.

Pogoji za pridobitev sredstev:

* načrt apnenja, ki vsebuje časovnico apnenja na istem kmetijskem zemljišču (na vsake tri leta) in predvideno količino sredstev za zmanjšanje kislosti tal na ha;
* posameznemu upravičencu se lahko subvencionira nakup sredstev za zmanjšanje kislosti tal do količine, katera ne sme presegati v gnojilnem načrtu predvidene količine sredstev za zmanjšanje kislosti tal na ha za tekoče leto,
* dokazila o nastalih stroških: plačani račun za nakup apnenčeve moke, agro apna;
* zbirna vloga za neposredna plačila Agencije RS za kmetijske trge in razvoj podeželja v tekočem letu;
* potrdilo o poravnanih davkih in prispevkih.

Najvišji skupni znesek pomoči na kmetijsko gospodarstvo lahko znaša do 300 EUR na leto.

**IV. ROK IN NAČIN PRIJAVE**

Roki za oddajo vloge za podukrepa oziroma ukrep je:

Vloge so na voljo na sedežu Občine Gornji Petrovci in na spletni strani občine <http://www.gornji-petrovci.si>. Vloge morajo biti oddane v zaprtih kuvertah, s pripisom »**NE ODPIRAJ – PRIJAVA NA JAVNI RAZPIS DRŽAVNE POMOČI V KMETIJSTVU 2019«** od začetka razpisa do vključno **05. decembra 2019.** Šteje se, da je vloga pravočasna, če je bila oddana zadnji dan roka za oddajo vlog po pošti priporočeno ali oddana osebno v tajništvu Občine Gornji Petrovci, Gornji Petrovci 31/d, 9203 Petrovci.

**V. OBRAVNAVA VLOG**

Zbrane vloge bo obravnaval Odbor za kmetijstvo, gozdarstvo in prehrano Občine Gornji Petrovci (v nadaljevanju komisija).

Komisija bo po vrstnem redu oddaje popolnih vlog opravila strokovnih pregled vlog. Ocenila jih bo na podlagi pogojev in meril iz javnega razpisa ter pripravila predlog prejemnikov sredstev.

Prepozno prispele vloge se zavrže. Vlagatelje nepopolnih vlog bo komisija v roku 8 dni od pregleda vlog pisno pozvala, da jih dopolnijo v roku 5 dni. Nepopolne vloge, ki jih vlagatelji ne dopolnijo v roku, se zavrže, neustrezno dopolnjene pa zavrne.

Medsebojne obveznosti med občino in prejemnikom pomoč se po pravnomočnosti izdanega sklepa o dodelitvi sredstev uredijo s pogodbo, med tem, ko za dodelitev sredstev za ukrepe 2, 3 in 5 zadostuje za izplačilo pravnomočnost izdanega sklepa o dodelitvi pomoči.

Zoper odločitev lahko vlagatelj vloži pritožbo na Občino Gornji Petrovci v roku 8 dni od prejema sklepa.

**VI. NENAMENSKA PORABA SREDSTEV**

V primeru ugotovljene nenamenske porabe sredstev, mora prejemnik vrniti odobrena sredstva v celoti s pripadajočimi zakonitimi zamudnimi obrestmi, če se ugotovi:

* da so bila dodeljena sredstva delno ali v celoti nenamensko porabljena; da je upravičenec za katerikoli namen pridobitve sredstev navajal neresnične podatke; da je upravičenec za isti namen in iz istega naslova že pridobil finančna sredstva.

V navedenih primerih ugotovljene nenamenske porabe sredstev, upravičenec izgubi pravico do pridobitve sredstev po Pravilniku o ohranjanju in spodbujanju razvoja kmetijstva in podeželja v Občini Gornji Petrovci za programsko obdobje 2016 – 2020 za naslednji dve leti.

**VII. DODATNE INFORMACIJE**

Dodatne informacije v zvezi z razpisom lahko zainteresirani dobijo po telefonu vsak delovni dan na telefonski številki 02 / 556 90 00 (tajništvo Občine Gornji Petrovci) oz. 02 / 556 90 06 (Biserka Kuronja), ali v prostorih Občine Gornji Petrovci.

Številka: 331-0002/2019-1

Datum: 18.09.2019

Občina Gornji Petrovci

Franc Šlihthuber, župan l.r.